cyanic-selkie/wikianc huggingface dataset:
Sandeep Aur Pinky Faraar
Plot
Filem ini mengikuti kisah seorang lelaki dan wanita yang mewakili dua orang India yang sama sekali berbeza. Arjun adalah Pegawai Polis Haryanavi manakala Parineeti adalah orang dari dunia Korporat. Walau bagaimanapun, mereka disatukan oleh ketidakpercayaan mereka, kecurigaan, dan kebencian antara satu sama lain.
Penerbitan
Yash Raj Films mengumumkan filem itu pada 3 Julai 2017. Ia menandakan kerjasama ketiga antara Kapoor dan Chopra selepas mereka membintangi Ishaqzaade (2012), yang akan diikuti oleh kedua-dua pasangan itu lagi di Namaste England (2018).
Pada 30 Oktober 2017, Arjun Kapoor berkongsi imej wataknya yang ditunjukkan untuk menjadi polis. Pada 27 Mac 2018, pandangan kedua kedua-dua pelakon itu keluar memberikan gambaran dunia mereka yang berbeza.
Penggambaran berlaku di tempat berhampiran (Pithoragarh) sempadan Indo-Nepal. Untuk masuk ke watak mereka, Banerjee menegaskan kedua-dua mereka tidak berkomunikasi antara satu sama lain sebelum membuat penggambaran dan juga skrin luar.
The Shoot of Arjun dimuktamadkan pada 17 Januari 2018.
Lotte Verbeek
Lotte Verbeek (lahir 24 Jun 1985) merupakan pelakon, penari dan model dari Belanda. Beliau terkenal menerusi peranannya menerusi The Borgias sebagai Giulia Farnese.
Biografi
Verbeek dilahirkan di Venlo, Belanda. Beliau mendapat pendidikan di Gymnasium Collegium Marianum di Venlo dan bergraduat pada 2008 di Theaterschool di Amsterdam. Bermula 1999, Verbeek menghadiri Akademi Tarian di Arnhem dan Akademik Jazz/Teater Muzikal dan Tarian Amsterdam, dia mana beliau tamat belajar pada 2006. Beliau turut menerima latihan nyanyian dan menghadiri bengkel suara. Ketika belajar, beliau bekerja sebagai penari dan model untuk jurugambar Erwin Olaf.
Kerjaya
Selepas tamat sekolah tinggi, Verbeek memulakan kerjaya lakonanan sebagai pelakon utama dalam filem-filem Belanda seperti Moes (2006) dan LEFT (2007), di mana beliau melakonkan lima watak.
Pada tahun 2010, Verbeek menerima anugerah di Festival Filem Antarabangsa Berlin. Dalam tahun yang sama, beliau membintangi Le Ragazze dello Swing (The Swing Girls), berdasarkan kisa Trio Lescano. Untuk peranannya sebagai Judith Leschan, beliau menerima anugerah pelakon wanita terbaik bersama-sama dengan Andrea Osvart dan Elise Schaap di Festival Televisyen Monte-Carlo 2011.
Dari tahun 2011-2013, beliau melakonkan watak Giulia Farnese menerusi drama The Borgias, bersama-sama Jeremy Irons sebagai Paus Alexander VI. Siri ini dicipta oleh Neil Jordan dan melakukan pengambaran di Budapest.
Beliau turut berlakon dalam beberapa filem dan siri TV lain.
Kehidupan peribadi
Verbeek fasih berbahasa Belanda, Inggeris, Perancis, Jerman dan Itali.
Ryohei Suzuki
adalah pemain bola sepak Jepun. Dia bermain untuk Montedio Yamagata.
My Indie Rock Darling
Penerbitan dan keluaran
Penggambaran dilakukan selama empat hari dan mengambil masa dua minggu untuk proses suntingan. Format asal ialah DV Pal. Filem ini pernah ditayangkan kepada umum di Urbanscape pada tahun 2008.
Brilliant Legacy
Brilliant Legacy (Hangul: 찬란한 유산; Chanranhan Yusan); juga dikenali sebagai Shining Inheritance) ialah sebuah drama Korea Selatan tahun 2009 dibintangi oleh Han Hyo-joo, Lee Seung-gi, Bae Soo-bin dan Moon Chae-won. Drama ini disiarkan menerusi saluran SBS bermula 25 April sehingga 26 Julai 2009 pada hari Sabtu dan Ahad pukul 9:45 malam sebanyak 28 episod.
Junya Hosokawa
adalah pemain bola sepak Jepun. Dia bermain untuk Vegalta Sendai dan Mito HollyHock.
Reagen pengehad
Reagen pengehad ataupun bahan tindak balas pengehad serta agen pengehad ialah sebarang bahan kimia yang habis digunakan dalam suatu tindak balas kimia. Dalam suatu tindak balas, reagen pengehad akan mengehadkan jumlah hasil tindak balas yang terhasil. Bahan tindak balas yang tidak habis digunakan atau melebihi jumlah yang diperlukan dalam suatu tindak balas dianggap sebagai berlebihan.
Reagen pengehad perlu dikenal pasti dalam menentukan peratusan hasil dalam suatu tindak balas. Dalam kimia, terdapat beberapa kaedah untuk mengenal pasti reagen pengehad dan menilai nilai-nilai berlebihan bagi reagen-reagen lain.
Perbandingan bahan-bahan tindak balas
Kaedah ini sesuai bagi tindak-tindak balas yang melibatkan dua bahan tindak balas. Dalam kaedah ini, satu bahan tindak balas, A, dipilih dan persamaan tindak balas diguna pakai untuk menentukan jumlah bahan tindak balas satu lagi, B, yang diperlukan untuk bertindak balas dengan A. Jika jumlah bahan A kurang daripada jumlah yang diperlukan, maka bahan A ialah reagen pengehad manakala bahan B adalah berlebihan, dan sebaliknya.
Perbandingan jumlah hasil tindak balas terhasil
Dalam kaedah ini, persamaan kimia digunakan untuk mengira jumlah hasil tindak balas yang dapat terhasil daripada setiap bahan tindak balas dalam jumlah yang diberi. Reagen pengehad ialah reagen yang menghasilkan jumlah hasil tindak balas yang paling sedikit. Kaedah ini boleh digunakan bagi tindak-tindak balas dengan jumlah bahan tindak balas yang banyak.
Nakhuda (filem)
Nakhuda ialah filem drama Hindi 1981 yang diarahkan oleh Dilip Naik dan diterbitkan oleh Yash Chopra, yang dibintangi oleh Raj Kiran, Swaroop Sampat dan Madan Puri dalam peranan utama. Muzik filem oleh Khayyam dengan lirik oleh Nida Fazli.
Shogo Sakai
adalah pemain bola sepak Jepun. Dia bermain untuk Montedio Yamagata.
Kill Dil
Kill Dil (Membunuh Hati ) ialah filem aksi komedi romantik India 2014 yang diarahkan oleh Shaad Ali dan diterbitkan oleh Aditya Chopra di bawah Yash Raj Films. Ia dibintangi oleh Ranveer Singh, Ali Zafar dan Parineeti Chopra dalam peranan utama dengan Govinda melakonkan antagonis. Filem ini dikeluarkan pada 14 November 2014.
Psittaculidae
Keluarga parrot Psittaculidae terdiri lima sub-famili iaitu Agapornithinae, Loriinae, Platycercinae, Psittacellinae dan Psittaculinae.
Keluarga ini telah diterima masuk ke dalam The Clements Checklist of Birds of the World pada tahun 2014, dan Senarai Burung Dunia IOC.
Rozman Isli
Rozman Isli merupakan ahli politik Malaysia dan bekas Ahli Dewan Rakyat untuk Labuan dari 2013 hingga 2022. Pada tahun 2013, beliau dipilih ke Dewan Rakyat sebagai seorang ahli Pertubuhan Kebangsaan Melayu Bersatu (UMNO), dan juga pada tahun 2018. Namun, pada Oktober 2018, beliau keluar daripada UMNO dan menyertai Parti Warisan Sabah (WARISAN). Pada 31 Mac 2019, beliau menang tanpa bertanding sebagai Ketua WARISAN Bahagian Labuan.
Kontroversi
Rozman telah didakwa di atas pertuduhan di bawah Seksyen 23(1) Akta SPRM 2009 di Mahkamah Sesyen Kuala Lumpur pada 14 Oktober 2021 lalu. Beliau telah dilepaskan segala dakwaan setelah mahkamah mendapati pihak pendakwaan gagal membuktikan kes prima facie dalam kes tersebut.
Marottichal
Marottichal merupakan sebuah kampung yang terletak di India.
Miguel Monteiro
Luís Miguel Brito Garcia Monteiro, OIH (lahir 4 Januari 1980) ialah bekas pemain bola sepak Portugal yang bermain sebagai pertahanan.
Legendary Witches
Legendary Witches ialah sebuah drama Korea Selatan tahun 2014 dibintangi oleh Han Ji-hye, Ha Seok-jin, Go Doo-shim, Oh Hyun-kyung dan Ha Yeon-soo. Drama ini disiarkan menerusi saluran MBC bermula 25 Oktober 2014 sehingga 8 Mac 2015 pada hari Sabtu dan Ahad pukul 9:45 malam sebanyak 40 episod.
Nam phrik long ruea
thumb| Nam phrik long ruea Nam phrik long ruea (Thai: น้ำพริกลงเรือ ; ) adalah hidangan sampingan Thailand, sejenis goreng nam phrik (sos pencicah) yang biasanya dimakan dengan sayur-sayuran.
Ia dikatakan disaji pada zaman Raja Rama V (1868-1910) dalam perjalanan perahu ke istana Suan Sunanddha. Tukang masak akan menggoreng nam phrik dengan pelbagai bahan-bahan yang masih tersisa di dapur, seperti pla duk fu (ikan keli rangup), daging babi manis dan sayur-sayuran.
Sejarah
Istana Suan Sunanddha merupakan tempat pertama hidangan ini dimasak. Setiap hidangan diraja yang dihidangkan di istana dikatakan berasal dari sana. Ratu Sadub Ladawan yang sepatutnya telah membuat resipi berkelah untuk dua kakanda puteri – Sohmdet Ying Naawy (สมเด็จ หญิง น้อย) dan Sohmdet Ying Glaang (สมเด็จ หญิง กลาง), Hidangan ini ditulis oleh Mawm Luang Neuang Ninrat (หม่อมหลวงเนื่อง นิลรัตน์).
Sênggêkanbab
Sênggêkanbab merupakan sebuah kawasan perkampungan yang terletak di dalam Tibet di China.
Kau Yang Bernama Seri
Kau Yang Bernama Seri ialah sebuah drama sitcom 2023 arahan Boy Fareed yang disiarkan di Awesome TV.
Kementerian Hal Ehwal Agama (Bangladesh)
Kementerian Hal Ehwal Agama Bangladesh (ধর্ম বিষয়ক মন্ত্রণালয়) (disingkatkan menjadi MoRA) merupakan sebuah kementerian di Bangladesh yang bertanggungjawab untuk acara keagamaan, bangunan dan Haji.
Sejarah
Kementerian ini bertanggungjawab mengurus Haji dan Umrah di Bangladesh Perhimpunan raya bagi kumpulan Tabligh yang dipanggil Ijtimak Bishwa juga diuruskan oleh kementerian ini. Kementerian ini mendapat sedikit perhatian selepas menggunakan teks Bahasa Arab untuk kempen tidak menggalakkan pengencingan awam, memandangkan ramai warga Bangladesh memahami bahasa Arab, semua yang tertulis dalam bahasa Arab dianggap suci dan tidak boleh dikencingi.
Kontroversi
Kementerian ini berhadapan dakwaan korupsi dalam pengurusan Haji.
Lee Jong-min
adalah pemain bola sepak Korea Selatan. Dia bermain untuk Montedio Yamagata, Tochigi SC, Avispa Fukuoka dan Matsumoto Yamaga FC.
Nam phrik kapi
Pes cili udang Thai yang dikenali sebagai Nam phrik kapi [Thai: น้ำพริก กะปิ] adalah pencicah yang popular di Thailand, terutamanya Thailand tengah dan selatan. Ia sesuai dengan ikan goreng dan sayur-sayuran rebus seperti kubis rebus atau sayur-sayuran segar seperti timun dan terung.
Bahan-bahan
Bahan-bahan yang biasa digunakan adalah seperti berikut
Arahan
Letakkan bawang merah, cili burung Thai dan bawang putih dalam lesung. Tumbuk dan kemudian tambahkan pes udang Thai dan gula Melaka. Terus tumbuk dengan ringan sehingga sebati. Tingkatkan rasa dengan jus limau dan sos ikan. Letakkan terung pipit jika anda mahu.
Pemakanan
100 gram pes udang Thai memberikan 126 kalori dan terdapat banyak nutrien. Pes udang kaya dengan kalsium untuk menguatkan tulang dan gigi. Cili mengandungi pepsin untuk meningkatkan selera makan, beta-karoten dan vitamin C untuk mengekalkan kulit yang sihat. Bawang putih mempunyai selenium, antioksidan dan antiseptik untuk mencegah jangkitan dan mengurangkan kolesterol darah.
Yuta Suzuki
adalah pemain bola sepak Jepun. Dia bermain untuk Montedio Yamagata, Shonan Bellmare dan Thespakusatsu Gunma.
Urdoi
Urdoi merupakan sebuah kawasan perkampungan yang terletak di dalam Tibet di China.
Ujian abdominojugular
Ujian abdominojugular, juga dikenali sebagai refluks abdominojugular (AJR), adalah ujian pemeriksaan fizikal yang berguna dalam mendiagnosis disfungsi ventrikel kanan, terutamanya kegagalan ventrikel kanan.
AJR adalah ujian untuk mengukur tekanan vena jugular (JVP) melalui proses menggelembung daripada vena jugular dalaman. Ujian AJR positif berkorelasi dengan tekanan arteri pulmonari dan dengan itu merupakan penanda disfungsi jantung kanan, khususnya kegagalan ventrikel kanan.
Refluks dalam konteks ini bermaksud aliran balik sistem peredaran darah dan tidak boleh dikelirukan dengan refleks.
Prosedur
Pesakit diminta untuk berbaring pada 30 darjah dengan kepalanya miring 45 darjah ke kiri. Kemudian cahaya oblik digunakan untuk menerangi kawasan jugular leher untuk membantu mengenal pasti vena jugular dalaman. Perhatian mesti diambil agar tidak dikelirukan dengan jugular luar, yang degupannya lebih mudah dilihat di bawah kulit kerana lebih dangkal. Pada pesakit dengan kesesakan jantung kanan yang teruk, pemerhatian pada jugular dalaman mungkin tidak dapat dilakukan kerana jaraknya jauh ke leher dan tengkorak atas.
Doktor menekan dengan kuat pada kuadran kanan atas abdomen (iaitu di atas hati) atau di bahagian atas abdomen selama 10 saat dengan tekanan 20 hingga 35 mm Hg sambil memerhatikan pembengkakan vena jugular dalaman di leher dan juga memerhatikan untuk memastikan pesakit tidak melakukan manuver Valsalva.
Pada individu yang sihat, tekanan vena jugular tetap berterusan atau meningkat sementara untuk degupan jantung atau dua, sebelum kembali normal. Hasil negatif ini akan ditunjukkan disebabkan oleh kurangnya pembengkakan vena jugularis. Refluks abdomenjugular negatif dilihat pada sindrom Budd-Chiari.
Hasil positif ditakrifkan sebagai kenaikan yang berterusan dalam JVP sekurang-kurangnya 3 cm atau lebih atau kejatuhan 4 cm atau lebih setelah pemeriksa melepaskan tekanan. AJR mempunyai kepekaan yang dilaporkan 24% hingga 72% dan kekhususan 93% hingga 96%. Perbezaan sensitiviti yang besar dapat dijelaskan oleh nilai yang lebih tinggi dilaporkan semasa prestasi dalam keadaan optimum makmal jantung sementara nilai yang lebih rendah adalah dari kajian di jabatan kecemasan.
Douglas de Souza
adalah pemain bola sepak Jepun. Dia bermain untuk Montedio Yamagata.
Mannamangalam
Mannamangalam merupakan sebuah kampung yang terletak di India.
Sephia
Sephia merupakan drama bersiri Malaysia 2004 terbitan Grand Brilliance Sdn. Bhd. bermula 6 Mei 2004 di TV3. Drama 25 episod ini disiarkan setiap hari Selasa, Rabu dan Khamis pukul 10.30 malam selama 30 minit setiap episod.
Sinopsis
Keadaan syarikat yang hampir lumpuh menyebabkan Global Amity mengambil keputusan untuk membawa masuk seorang tenaga baru dengan harapan kehadirannya dapat memberikan nafas baru kepada syarikat tersebut.
Sephia (Catriona) dipilih kerana kecekapannya. Tapi tak siapa menduga kecantikannya menyebabkan masalah dalaman Global Amity menjadi semakin parah.
Sephia menyintai Amir (Ako Mustapha) tetapi bila Amir terpaksa berkahwin dengan adik angkatnya, Haida (Sabrina), Sephia telah mengambil keputusan untuk membalas dendam dengan mengahwini abang Amir, Haykal (Hans Isaac).
Haykal dipenjarakan sebaik sahaja bernikah dengan Sephia dan Haida pula meninggal dunia dalam kemalangan jalanraya.
Maka tinggallah Sephia yang masih belum bercerai dengan Haykal dan Amir yang baru kematian isteri.
Waktu ini baru Sephia mengetahui yang Amir terpaksa berkahwin dengan Haida kerana Haida telah mengandung (setelah dirogol Haykal).
Cinta Amir pada Sephia kembali bertaut tetapi mereka umpama sepasang kekasih gelap kerana cinta mereka adalah cinta terlarang. Sephia masih lagi bergelar Pn. Haykal, mana mungkin dia mencintai atau dicintai Amir.
Haykal mati di tali gantung tetapi laluan untuk Amir dan Sephia untuk hidup bersama masih kabur apabila Amir mendapati dirinya menghidap AIDS.
Befikre
Befikre ialah filem komedi romantis Hindi India 2016 yang ditulis, diarahkan, dan diterbitkan oleh Aditya Chopra di bawah panji-panji Yash Raj Films. Ia menampilkan Ranveer Singh dan Vaani Kapoor dalam peranan utama. Filem ini menjalani penggambaran selama 50 hari di Paris dan Mumbai. Ia dikeluarkan di seluruh dunia pada 9 Disember 2016 untuk ulasan bercampur.
Lagu-lagu filem ini telah disusun oleh Vishal-Shekhar dan diterbitkan oleh Mikey McCleary dengan Vishal-Shekhar. McCleary juga mencipta skor latar belakang filem. Ini ialah satu-satunya flem arahan Chopra tanpa Shah Rukh Khan dalam peranan utama.
Ruler of Your Own World
Ruler of Your Own World ialah sebuah drama Korea Selatan tahun 2002 disiarkan menerusi saluran MBC. Ia ditulis oleh In Jung-ok dan diarahkan oleh Park Sung-soo.
Loji Kuasa Nuklear Olkiluoto
Loji Kuasa Nuklear Olkiluoto (Olkiluodon ydinvoimalaitos, Olkiluoto kärnkraftverk) ialah salah satu daripada dua loji kuasa nuklear Finland, yang satu lagi ialah Loji Kuasa Nuklear Loviisa VVER Loviisa dua unit. Kilang itu dimiliki dan dikendalikan oleh Teollisuuden Voima (TVO), anak syarikat Pohjolan Voima, dan terletak di Pulau Olkiluoto, di pantai Teluk Bothnia, dalam perbandaran Eurajoki di barat Finland, kira-kira 20 kilometer dari bandar Rauma dan kira-kira 50 kilometer dari bandar Pori.
Unit 1 dan 2
Unit 1 dan 2 terdiri daripada dua BWR, setiap satu menghasilkan 890 MW elektrik. Kontraktor utama ialah ASEA-Atom, kini sebahagian daripada Westinghouse Electric Sweden AB. Penjana turbin dibekalkan oleh Stal-Laval. Seni bina unit telah direka oleh ASEA-Atom. Ruangan tekanan reaktor telah dibina oleh Uddcomb Sweden AB, dan bahagian dalaman reaktor, komponen mekanikal oleh Finnatom. Peralatan elektrik dibekalkan oleh Strömberg. Unit 1 telah dibina oleh Atomirakennus dan unit 2 oleh Jukola dan Työyhtymä. Unit 1 mencapai tahap kritikal awalnya pada Julai 1978 dan ia memulakan operasi komersial pada Oktober 1979. Unit 2 mencapai tahap kritikal awalnya pada Oktober 1979 dan ia memulakan operasi komersial pada Julai 1982.
Kuasa asal reaktor ialah 660 MW. Ia dinaikkan kepada 710 MW pada 1983–1984, 840 MW pada 1995–1998, dan seterusnya ke 860 MW pada 2005–2006. Naik taraf utama telah dijalankan pada unit pada 2010 dan 2011, termasuk penggantian turbin dan penjana, injap pengasingan, suis elektrik dan pam air laut. Peningkatan ini meningkatkan output elektrik bersih sebanyak 20 MW kepada 880 MW setiap satu.
Pada tahun 2017, unit 2 telah dinaik taraf dan dimodenkan, meningkatkan lagi output kepada 890 MW dari awal 2018. Peningkatan serupa kepada unit 1 telah dilakukan pada 2018. Penyelenggaraan lanjutan itu juga dibuat bagi menyediakan permohonan pembaharuan lesen. Sambungan lesen telah diberikan pada September 2018 dan membolehkan reaktor beroperasi sehingga 2038.
Keputusan dalam prinsip untuk reaktor keempat yang akan dibina di tapak telah diberikan oleh parlimen Finland pada Julai 2010,   tetapi, pada Jun 2015, TVO memutuskan bahawa ia tidak akan memohon lagi lesen pembinaan Olkiluoto 4.
Unit 3
kanan|thumb|Olkiluoto 3 pada tahun 2009. Pada Februari 2005, kerajaan Finland memberi kebenaran kepada TVO untuk membina reaktor nuklear baharu, menjadikan Finland sebagai negara Eropah Barat pertama dalam tempoh 15 tahun yang mengarahkan pembinaannya. Pembinaan unit itu bermula pada tahun 2005. Permulaan operasi komersial telah dirancang bagi 2010, tetapi telah ditolak beberapa kali.
Olkiluoto 3 ialah EPR pertama, yang merupakan jenis PWR generasi ketiga, yang telah dibina. Ia akan mempunyai kapasiti papan nama sebanyak 1600 MW. Japan Steel Works dan Mitsubishi Heavy Industries membina ruangan tekanan reaktor 526 tan unit itu.
Pada permulaan pembinaan, kontraktor utama ialah Areva NP (kini Framatome, selepas penjualan yang dinyatakan di bawah), sebuah usaha sama Areva dan Siemens. Walau bagaimanapun, pada tahun 2009, Siemens menjual satu pertiga bahagian Areva NP kepada Areva, yang kini menjadi kontraktor utama. Siemens kekal dalam projek itu sebagai subkontraktor dengan tanggungjawab utama untuk membina dewan turbin. Areva menjual pegangan majoritinya dalam Framatome (sebelum ini Areva NP), reaktor nuklear dan perniagaan bahan apinya, kepada Électricité de France.
Menurut TVO, fasa pembinaan projek itu akan mewujudkan kira-kira 30,000 orang-tahun pekerjaan secara langsung dan tidak langsung; bahawa bilangan tertinggi pekerja di tapak ialah hampir 4,400; dan bahawa fasa operasi akan mewujudkan 150 hingga 200 pekerjaan tetap. Sebuah storan bateri 90 MW dijadualkan pada 2022.
Pada 8 Disember 2021, syarikat itu menyerahkan permohonannya kepada Pihak Berkuasa Keselamatan Sinaran dan Nuklear Finland meminta kebenaran untuk memulakan Unit 3 dan meneruskan ujian awal unit tersebut. Ini telah diberikan pada 16 Disember 2021. Kritikal pertama unit loji EPR OL3 dicapai pada 21 Disember 2021. Perjalanan automatik yang tidak dirancang berlaku pada 14 Januari 2022, menangguhkan sambungan ke grid nasional kepada Februari 2022. Pengeluaran elektrik unit loji tenaga nuklear ketiga Olkiluoto bermula pada hari Sabtu, 12 Mac 2022, jam 12.01 tengah hari. Pada Mei 2022, bahan asing yang tertanggal daripada plat panduan stim ditemui dalam pemanas semula stim turbin, dan kilang itu ditutup selama kira-kira tiga bulan bagi kerja pembaikan.
Pada September 2022, Pihak Berkuasa Keselamatan Sinaran dan Nuklear (STUK) memberikan lesen kepada reaktor Olkiluoto 3 untuk meningkatkan output kuasanya kepada lebih daripada 60 peratus kepada kapasiti terma 4,300 MW penuh. Pada 30 September 2022, reaktor itu mencapai kuasa keluaran reka bentuknya. Pada Oktober 2022, kerosakan ditemui dalam pam air suapan dan unit 3 telah ditutup untuk siasatan, menangguhkan penamatan ujian pentauliahan. Pada 28 Oktober, telah diumumkan retakan sepanjang beberapa sentimeter telah ditemui di keempat-empat pendesak pam air suapan. Pam air suapan lebih besar daripada reaktor nuklear lain. Pada Januari 2023, telah diumumkan bahawa pendesak baharu yang lebih teguh akan dipasang di keempat-empat pam air suapan, dan operasi ujian pada kuasa penuh akan dimulakan semula pada bulan Februari. Pada April 2023, loji itu memulakan pengeluaran elektrik biasa selepas pengeluaran ujian.
Nam phrik num
thumb| Nam phrik num Nam Phrik Num (Bahasa Thai: น้ำพริก หนุ่ม; diucapkan [nám pʰrík nùm]) adalah satu jenis "Nam phrik". Ia biasanya dihidangkan pada piring-piring kecil yang diletakkan oleh hidangan utama sebagai perasa atau pencicah untuk makanan tawar, kebanyakannya dicicah dengan sayur-sayuran mentah atau rebus, nasi pulut, atau makanan ringan babi.
Bahan-bahan
Nam phrik num diperbuat daripada cili hijau segar atau kuning, terung hijau panjang, bawang merah, bawang putih, daun ketumbar, dan mungkin mengandungi sos ikan asin, dan limau nipis, yang semuanya ditumbuk dalam lesung. Ia sentiasa disajikan dengan nasi dan sayur-sayuran bermusim yang segar.
Kaedah Memasak
Panggang cili, terung, bawang putih dan bawang merah sehingga sayur-sayuran lembut atau kulit mula berubah menjadi hitam. Potong kulit cili dan buang bijinya agar kurang pedas jika dikehendaki. Cincang cili, bawang merah, dan bawang putih dan pindah ke mangkuk. Untuk menambah lebih rasa, tambah daun ketumbar, sos ikan dan jus limau dan kacau sehingga semua bahan dicampur dengan baik. Imbangan rasa Nam phrik num harus pedas dan tajam. Sekiranya terlalu pedas, tambah sedikit gula, jus kapur atau sos ikan. Untuk campuran dan rasa lembut, tinggalkan selama 30 minit. Hidangkan dengan nasi, daun bawang, kap moo (daging babi) dan sayur-sayuran segar atau rebus.
Kandungan pemakanan
Saiz hidangan 100 gram Nam Phrik Num mempunyai 56.61 kilokalori, kalori dari lemak 6.21 kilokalori, 0.69 gram lemak, 3.31 gram protein, 9.29 gram karbohidrat, dan 4.97 gram serat. Nam Phrik Num memberikan tahap lemak dan tenaga yang rendah, tetapi serat yang tinggi. Bilangan sebatian fenolik di Nam phrik num ialah 499 mg GAE/100 g dan boleh meneutralkan radikal bebas (aktiviti antioksidan DPPH; IC50) 0.29 gram seliter.
Dounia Boutazout
Dounia Boutazout (دنيا بوتازوت; ) merupakan seorang pelakon wanita Maghribi. Beliau mempunyai watak utama dalam siri TV seperti L'Couple, Nayda f'douar, dan F'Salon.
Pada April 2016, dia berkata bahawa seorang wanita patah hidung Boutazout selepas mendakwa bahawa Boutazout telah melompat barisan yang sedang menunggu dokumen rasmi.
Daishi Hiramatsu
ialah pemain bola sepak Jepun. Dia bermain untuk Mito HollyHock dan FC Tokyo.
As I Lay Dying
As I Lay Dying ialah sebuah kumpulan muzik metalcore dari San Diego, Amerika Syarikat.
Gaya muzik As I Lay Dying disifatkan sebagai metalcore. Walaupun As I Lay Dying menyatakan beberapa kali bahawa kesemua ahli kumpulan menganuti agama Kristian, kugiran mereka sering digolongkan media dalam genre metalcore, bukannya Kristian metal.
Juwita Bahar
Juwita Tofhany Sanjaya (lahir 11 Januari 1996) lebih dikenali sebagai Juwita Bahar ialah seorang penyanyi dangdut dan pelakon sinetron Indonesia.
Karier
Sebelum dikenali sebagai penyanyi dan pelakon, nama Juwita pernah menghiasi pelbagai berita pada tahun 2008. Ketika itu, Juwita menerima kenyataan pahit bahawa ibunya, Anisa Bahar, tidak mengakuinya sebagai anak. Pada masa itu, Annisa berada di di puncak populariti dan mengaku belum pernah menikah. Penolakan itu memberi kesan kepada diri Juwita, sehingga sekarang dia belum mahu memaafkan ibunya.
Sejak kecil, Juwita telah menyanyi di pelbagai kafe dan acara. Juwita mengikuti jejak langkah ibunya menjadi penyanyi profesional. Dia mengeluarkan album pertamanya bertajuk "Maybe Yes Maybe No" pada tahun 2008. Dia mula dikenali ramai selepas menyanyikan lagu Maybe Yes Maybe No saat mengisi acara SCTV Music Awards tahun 2008. Namanya makin dikenali selepas membintangi sinetron Eneng.
Kehidupan peribadi
Juwita Bahar merupakan anak kedua Memo Sanjaya dan Anisa Bahar. Dia bertunang dengan Barry Muhammad pada 8 Mac 2013 ketika berumur 17 tahun.
Separuh Akhir Muzik-Muzik 33
Separuh Akhir Muzik-Muzik 33 ialah sebuah program televisyen yang ditayangkan di TV3 sebagai sebahagian daripada proses penentuan juara carta mingguan Muzik Muzik. Sebanyak 30 buah lagu telah dipilih ke peringkat separuh akhir. Semi-Final Muzik-Muzik 33 telah diadakan selama tiga pusingan (9, 16 & 23 November 2018) bagi menentukan lagu mana yang layak bertanding di Anugerah Juara Lagu ke-33. Kesemua lagu tersebut telah diadili oleh barisan para juri profesional yang terdiri dari Lok'U, Cat Farish, Helen Yap, Ajai, Edrie Hashim, Azmeer & Datuk Mokzani (Ketua juri) pada ketiga-tiga pusingan tersebut.
Urmai
Urmai merupakan sebuah kawasan perkampungan yang terletak di dalam Tibet di China.
Thiruvilwamala
Thiruvilwamala merupakan sebuah kampung yang terletak di India.
Pentas Akhir Piala Negara-Negara Arab FIFA 2021
Latar belakang
Kedua-dua Tunisia dan Algeria menandakan penampilan ketiga mereka dalam Piala Negara-Negara Arab: Tunisia memenangi edisi pertama pada 1963, manakala Algeria tidak pernah memenangi kejohanan itu. Ini adalah perlawanan akhir Piala Negara-Negara Arab buat kedua-dua negara, kerana edisi 1963 yang dimenangi Tunisia dimainkan dalam format kumpulan. Sebelum perlawanan akhir, Algeria mendahului dalam perlawanan bersemuka, setelah menang 16 kali berbanding Tunisia 15; kedua-dua pihak seri 13 kali. Tunisia tidak pernah tewas kepada Algeria dalam perlawanan kompetitif sejak 1987.
Butiran
<section begin=Pentas Akhir/><section end=Pentas Akhir/> <section begin=Lineups/>
Peraturan perlawanan
Yeh Dillagi
Yeh Dillagi ialah filem romantik Hindi India 1994 diterbitkan oleh Yash Chopra dan diarahkan oleh Naresh Malhotra. Ia dibintangi oleh Akshay Kumar dan Saif Ali Khan sebagai dua adik beradik yang jatuh cinta dengan anak perempuan pemandu keluarga mereka, model yang dimainkan oleh Kajol. Karisma Kapoor muncul sebagai penampilan khas.
Yeh Dillagi merupakan kejayaan ekonomi utama apabila dikeluarkan, melonjak ₹ 15.32 mengatasi belanjawan ₹ 2.13 crores, dan seterusnya menjadi filem keenam paling laris di India pada tahun 1994. Ia merupakan satu-satunya filem yang membawa Kumar dan Kajol berserta skrin sehingga tarikh, dan menandakan kerjasama kolaboratif Khan yang pertama dengan Kumar serta Kajol. Berdasarkan pada filem Amerika Sabrina (1954), ia telah dibuat semula di Telugu sebagai Priya O Priya, yang dikeluarkan pada tahun 1997.
Lelaki Kiriman Tuhan (novel)
Lelaki Kiriman Tuhan ialah novel 2017 oleh penulis novel Malaysia, Umie Nadzimah terbitan Penulisan 2U. Ia telah diadaptasikan sebagai sebuah siri drama oleh Astro Oasis pada 2018.
Sinopsis
Naira, si gadis garang dan selalu berwajah masam. Dia tidak percaya pada lelaki yang cuba mendekatinya. Semua tak ikhlas dan suka ambil kesempatan. Lelaki yang mengaku mencintainya separuh mati pun akan pergi bila tahu dia banyak tanggung beban hutang keluarga. Nampak sangat tak bersungguh menyayangi dia, tak mahu susah bersama.
Tiba-tiba muncul lelaki berperangai hantu ganggu hidup Naira. Iqbal Raid namanya. Raid seronok untuk tawan hati Naira yang muka macam jeruk, ego dan sombong itu. Macam-macam cara Raid cuba untuk berbaik-baik dengan Naira. "Terima kasih sebab prihatin pada saya. Tapi lain kali jangan menyibuk la, hantu!" - Naira.
"Ops... Hati hantu ni degil. Nak juga kacau Cik Naira yang berwajah asam ni. Gelisah kalau tak tengok muka." - Raid. "Sebab awak tu miring!" - Naira. Raid selalu ada bila Naira susah dan bermasalah. Dia sanggup buat apa saja, berkorban segalanya untuk Naira dan tidak lari seperti lelaki lain. Lama-lama Raid yang miring dan hantu itulah yang Naira rindu. Tidak mahu bercinta sebelum nikah, Naira setuju kahwin segera walau dibantah oleh abang kandung sendiri, Mirza.
Musim bulan madu berlalu dengan indah, baru terbongkar satu per satu rahsia Raid yang penuh misteri. Ketika itu, bolehkah Naira menerima Raid seadanya? Apakah kesudahan rumahtangga mereka? Terus bahagia atau sebaliknya? Iqbal Raid sebenarnya? Manusia biasa, hantu atau manusia sebaik malaikat?
Keluaran dan legasi
Lelaki Kiriman Tuhan dikeluarkan pada 2017 oleh Penulisan 2U. Pada tahun 2018, novel ini telah diadaptasikan ke siaran TV melalui drama waktu perdana di Slot Raihana bermula 1 Oktober 2018 di Astro Oasis, dibintangi oleh Remy Ishak dan Mira Filzah.
Anderson Andrade Antunes
adalah pemain bola sepak Brazil. Dia bermain untuk Mito HollyHock, Sagan Tosu, Shimizu S-Pulse, Yokohama FC dan Roasso Kumamoto.
Antara Maghrib Dan Isyak
Antara Maghrib Dan Isyak ialah sebuah siri drama televisyen komedi Malaysia 2011 arahan Emi Suffian, dibintangi Zalfie Raoul, Fathil Dani, Kazar, Muslee Ramly, Liza Abdullah, Suriati Abu Bakar, Catriona Ross, Aripah Damanhuri, Mummy Kathy, Norseha, Bell Ngasri, Tam Suhaimi, Watie Sadali dan Ilya Buang. Mengisahkan asam garam kehidupan keluarga berpoligami 4 lelaki dari pelbagai usia, siri ini memulakan tayangan perdana di slot Senda Pagi TV3 bermula 13 September 2011 hingga 25 Oktober 2011.
Siri ini boleh didapati melalui penstriman dalam talian di saluran YouTube rasmi TV3.
Sinopsis
Haji Seman (60 tahun) merupakan seorang suami yang sentiasa berusaha untuk berlaku adil kepada kedua-dua isterinya, Hasnah (Arfah Damanhuri) dan Rokiah (Mummy Kathy). Rumah tangga beliau berada dalam keadaan harmoni dan jarang terjadi salah faham serta cemburu di antara kedua-dua isterinya, cuma mereka masih tidak dikurniakan anak setelah lama berkahwin.
Ramlie (50 tahun) pula menguruskan kedua-dua rumah tangganya dengan garang kerana dia tidak mahu memberi muka kepada isteri-isterinya, Salmah (Liza Abdullah) dan Suraya (Catriona Ross). Maka, rumah tangga Ramlie sentiasa tegang ditambah pula dengan sikap cemburu Salmah yang selalu mencari pasal dengan Suraya.
Berlainan pula dengan Adman (45 tahun), dia menangani konflik yang melanda kedua-dua rumah tangganya dengan pelbagai tipu muslihat. Adman sentiasa diburu perasaan bersalah kerana kebaikan isteri tuanya, Mazni (Norseha). Mazni yang masak dengan perangai Adman yang suka berpeleseran membenarkan Adman berkahwin dengan Amelia apabila Adman memberitahunya secara jujur telah jatuh cinta pada Amelia. Ini menimbulkan rasa kurang senang hati isteri mudanya, Amelia (Watie Sadalie) apabila Adman sering berada di rumah Mazni.
Haji Seman sering menjadi tempat Ramlie dan Adman meminta nasihat. Kehebatan Ramlie dan Adman bercerita tentang kehidupan berpoligami telah menarik perhatian Yusri. Dalam diam-diam, Yusri memasang niat untuk berkahwin lagi satu tanpa pengetahuan isterinya. Bagaimanapun, tindakan Yusri telah menimbulkan pelbagai masalah terutama dalam membahagikan masa untuk isteri mudanya, Nurain (Lovinia). Yusri hanya berkesempatan menemui isteri mudanya di antara waktu Maghrib dengan Isyak dengan memberi alasan untuk berjemaah di masjid.
Manakala Adman dan Ramlie yang bosan dengan kehidupan mereka yang tidak pernah aman, berhasrat untuk menambah lagi bilangan isteri masing-masing. Bagaimanapun hasrat Adman dan Ramlie serta perkahwinan rahsia Yusri terbongkar juga dan menimbulkan keributan dalam keluarga masing-masing. Dalam kekecohan tersebut, mereka terkesima apabila heboh memperkatakan kedua-dua isteri Haji Seman telah meminang seorang balu untuk dijadikan isteri ketiga Haji Seman.
Kim Dong-chan
adalah pemain bola sepak Korea Selatan. Dia bermain untuk Mito HollyHock.
Perempuan Paling Bahagia (novel)
Perempuan Paling Bahagia ialah novel 2016 oleh penulis novel Malaysia, Syamnuriezmil terbitan Kaki Novel. Ia telah diadaptasikan sebagai sebuah siri drama oleh Astro Oasis pada 2017.
Panji-panji awam
Bendera rakyat (civil ensign) ialah panji yang digunakan oleh kapal awam untuk menandakan kerakyatan mereka. Ia boleh sama atau berbeza dengan panji kapal kerajaan dan panji tentera laut (atau panji perang). Ia juga dikenali sebagai bendera perniagaan. Beberapa negara mempunyai bendera rakyat khas untuk kapal persiar, dan juga untuk kelab kapal persiar yang khusus, dikenali sebagai panji kapal persiar.
Kebanyakan negara hanya mempunyai satu bendera kebangsaan dan panji untuk semua tujuan. Di negara-negara lain, pembezaan dilakukan antara bendera darat dengan bendera rakyat, panji kapal kerajaan dan tentera laut. Panji British, contohnya, berbeza daripada bendera yang digunakan di darat (Union Flag) dan mempunyai berbeza-beza versi panji Merah dan Panji Biru kosong dan dicacati untuk kegunaan awam dan negara, serta sebagai panji tentera laut (Panji Putih) yang boleh juga digunakan oleh kapal persiar Skuadron Diraja Kapal Persiar.
Perempuan Paling Bahagia (novel)
Sinopsis
Bahagia adalah pengorbanan. Berkorban untuk buat orang yang kita sayang bahagia, kita akan turut merasakan bahagia. Bagi Arissa yang berasal daripada keluarga yang susah, bahagia itu adalah duit. Ada duit semuanya akan bahagia. Tetapi makna bahagia bagi Arissa berubah apabila Arissa diberi tugas untuk menjaga Rayyan, bayi yang dijumpai di tangga masjid yang telah dibuang oleh Rafi, abang Rafa. Rayyan yang merupakan anak tidak sah taraf telah dinafikan haknya oleh Rafi dan disebabkan Datin Zarina menghibahkan semua harta yang sepatutnya milik Rafi kepada Rayyan, Rafi berdendam. Namun, anak tidak sah taraf hanya akan mempunyai pertalian keluarga dengan keluarga sebelah ibu yang melahirkannya dan melalui ibu susuanlah, Rayyan akan ada pertalian keluarga dengan Rafa.
Akibat kasih sayang dan layanan baik Arissa ke atas Rayyan, Rafa dan Datin Zarina merasakan Arissalah calon yang sesuai untuk menjadi isteri Rafa dan ibu susuan Rayyan. Dalam masa yang sama, tanpa pengetahuan mereka, Arissa sudah pun mula mengambil ubat hormon itu. Ini kerana mereka masing-masing mempunyai alasan mereka tersendiri. Alasan Arissa adalah kerana dia sayangkan Rayyan dan menganggap Rayyan senasib dengannya, yatim piatu.
“Dia berikan saya peluang untuk bahagia. Apa salahnya, saya berikan dia peluang untuk bahagia juga? Saya tak ada sesiapa, begitu juga Rayyan. Kita orang hanya ada satu sama lain saja, pak encik.” – ARISSA. Alasan Rafa adalah kerana dia sudah mula jatuh cinta. Tetapi terikat dengan perjanjiannya dengan Datin Zarina, Rafa buat-buat... Kebal.
“Errr... Neng. Jari tu, tak baik dibiarkan kosong lama-lama. Orang tua-tua kata, kalau jari tu dibiarkan kosong, nanti masuk angin. Orang tua-tualah yang kata, saya tolong sampaikan saja. Baik pakai sekarang.” - RAFA. Alasan Datin Zarina pula adalah kerana dia telah meletakkan Arissa sebagai penama polisi insuransnya yang bernilai RM50 juta untuk mengaburi mata Dato’ Rafail yang mahu membunuhnya.
Keluaran dan legasi
Perempuan Paling Bahagia dikeluarkan pada 2016 oleh Kaki Novel. Pada tahun 2017, novel ini telah diadaptasikan ke siaran TV melalui drama waktu perdana di Slot Raihana bermula 4 September 2017 di Astro Oasis, dibintangi oleh Zahiril Adzim dan Shera Aiyob.
Talikkulam
Talikkulam merupakan sebuah kampung yang terletak di India.
Cheongju
thumb|kiri
Cheongju merupakan bandar di Chungcheong Utara, Korea Selatan.
Wes Morgan
Westley Nathan "Wes" Morgan (lahir 21 Januari 1984) ialah pemain bola sepak profesional dan kapten Leicester City. Dia bermain sebagai pemain pertahanan. Dia menghabiskan majoriti kariernya bersama Nottingham Forest sebelum berpindah ke Leicester City pada bulan Januari 2012.
Nottingham Forest
Dilahirkan di Nottingham, dan tidak diterima oleh jiran Nottingham Forest, Notts County ketika berumur 15 tahun, Morgan telah mempertimbang untuk meninggalkan bola sepak sebagai pilihan kerjaya, tetapi peluangnya datang untuk menyertai Forest.
Berikutan beberapa persembahan cemerlang dalam pasukan belia, pemain pertahanan itu membuat penampilan sulung pada 12 Ogos 2003 menentang Port Vale ketika berumur 19 tahun. Sepanjang musim 2003-04, dia berjaya menempatkan dirinya dalam pasukan utama, bermain bersama-sama bekas pemain antarabangsa England Des Walker dan Michael Dawson yang kemudiannya bermain untuk pasukan kebangsaan.
Dalam kempen 2007-08, Morgan membantu Forest naik divisyen ke Liga Championship secara automatik selepas mereka menduduki tempat kedua dalam liga. Satu-satunya gol Morgan dalam musim itu datang ketika kemenangan 2-0 ke atas Tranmere Rovers. Morgan membantu Forest mengekalkan 24 jersi bersih dalam musim itu.
Morgan mendapati ianya sukar untuk menyesuaikan diri dengan kehidupan kembali dalam Liga Championship semasa separuh pertama musim 2008-09, dengan Forest berada di zon penyingkiran. Berikutan pemecatan Colin Calderwood semasa Hari Boxing 2008, dan ketibaan Billy Davies tidak lama kemudian, Morgan dan barisan pertahanan Forest kelihatan lebih kukuh dan mereka berjaya kekal dalam Liga Championship. Pada akhir musim 2008-09, dia telah membuat sebanyak 274 penampilan dalam semua pertandingan.
Bulan Oktober 2011 menyaksikan Wes Morgan membuat penampilan ke-400 nya untuk Nottingham Forest ketika menentang Hull City. Dalam perlawanan itu, dia juga diberikan peranan kapten.
Pada 20 Januari 2012, Nottingham Forest mengumumkan mereka menolak tawaran untuk Morgan dari seteru, Leicester City.
Leicester City
Pada 30 Januari 2012, Wes Morgan menyertai seteru Midland Timur, Leicester City dengan yuran perpindahan yang tidak didedahkan dipercayai sekitar £1j. Sebagai keputusan persembahannya menjelang akhir musim 2011/12, dia telah diberi peranan sebagai kapten Leicester City menjelang musim 2012/13. Persembahan mengagumkan membolehkannya dicalonkan untuk Pemain Bulanan Liga Championship untuk bulan September. Pada tahun 2014, Leicester dinaikkan ke Liga Perdana Inggeris dan akan bermain di divisyen utama untuk musim 2014-15.
Karier antarabangsa
Pada 1 September 2013, Morgan dipanggil ke skuad Jamaica buat pertama kali. Dia membuat penampilan sulungnya ketika seri 0–0 dengan Panama di Estadio Rommel Fernández, Panama City pada 7 September 2013. Morgan menjadi kapten Reggae Boyz buat pertama kali ketika kekalahan 1–3 kepada Kanada pada 9 September 2014.
Kejayaan
Leicester City
Nottingham Forest
Urru Co
Urru Co merupakan sebuah kawasan perkampungan yang terletak di dalam Tibet di China.
Aaha Kalyanam
Aaha Kalyanam ialah filem komedi romantis Bahasa Tamil India 2014 yang diarahkan oleh penerbit A. Gokul Krishna dan diterbitkan oleh Yash Raj Films milik Aditya Chopra. Satu lagi pembikinan semula filem Maneesh Sharma pada tahun 2010, Band Baaja Baaraat, filem itu menampilkan Nani dan Vaani Kapoor dalam peranan utama. Walaupun ia dirancang untuk keluaran dwi-bahasa, ia difilemkan sepenuhnya dalam bahasa Tamil, dan versi alih suara Telugu dikeluarkan secara serentak bersama dengan versi Tamil, walaupun telah mempunyai pembikinan semula Telugu yang tidak rasmi Jabardasth, yang dibintangi oleh Siddharth dan Samantha Ruth Prabhu dalam peranan utama. Teaser pertama dilancarkan pada 20 Disember 2013 dan filem itu dikeluarkan di seluruh dunia pada 21 Februari 2014. Semasa dikeluarkan, filem itu menerima ulasan bercampur-campur ke sederhana dari pengkritik di Telugu dan Tamil.
Jun Hyo-seong
Jun Hyoseong (lahir 13 Oktober 1989 di Cheongju, Korea Selatan) adalah seorang Penyanyi, Pelakon, Penari dan Pengacara di Korea Selatan. Ia dikenali sebagai leader dari girlband Secret.
Emmanuel Mayuka
Emmanuel Mayuka (lahir 21 November 1990) merupakan seorang pemain bola sepak profesional Zambia yang bermain sebagai penyerang untuk kelab Inggeris, Southampton.
Karier kelab
Dilahirkan di Kabwe, Mayuka memulakan kariernya di Zambia bersama Akademi Lusaka ketika berumur 11 tahun. Pada tahun 2007, dia menyertai Kabwe Warriors, salah satu kelab terbesar di Zambia. Dalam pasukan ini, dia menjaringkan 15 gol dalam 23 perlawanan. Dia kemudiannya dipilih untuk pasukan kebangsaan Zambia bawah-17.
Maccabi Tel Aviv
Pada bulan September, dia menyertai kelab Israel, Maccabi Tel Aviv. Sebelum menyertai Maccabi Tel Aviv, Mayuka hampir menyertai kelab Portugal, Porto, tetapi ia tidak menjadi kenyataan. Apabila dia berpindah ke Maccabi Tel Aviv, Mayuka menyertai pasukan belia kelab itu dimana dia menjaringkan tiga gol. Pada bulan April 2010, Mayuka menyambung kontraknya bersama Maccabi Tel Aviv sehingga tahun 2014.
BSC Young Boys
Pada 28 Mei 2010, ianya telah disahkan bahawa Mayuka telah menandatangani kontrak lima tahun bersama kelab Switzerland, BSC Young Boys dengan yuran perpindahan sebanyak $1.7j kepada Maccabi Tel Aviv sebagai pengganti untuk Seydou Doumbia, yang dijual kepada CSKA Moscow. Pada 1 Disember 2010, Mayuka menjaringkan dua gol dalam perlawanan Liga Europa menentang Stuttgart dimana mereka menang 4–2. Pada 17 Februari 2011, Mayuka menjaringkan gol ke atas kelab Rusia, FC Zenit Saint Petersburg dalam pusingan 32 terakhir Liga Europa untuk membantu kelabnya menang 2–1.
Southampton
Pada 28 Ogos 2012, dia bersetuju untuk menyertai kelab Liga Perdana Inggeris, Southampton dengan kontrak selama lima tahun dan yuran perpindahan yang tidak didedahkan. Dia membuat penampilan sulungnya untuk The Saints ketika menentang Manchester United di Stadium St. Mary pada 2 September 2012, masuk sebagai pemain gantian.
Dia sekali lagi bermain sebagai pemain gantian ketika menang 4–1 ke atas Aston Villa. Pada 22 Disember 2012, dia berada dalam kesebelasan utama ketika kekalahan 1–0 kepada Sunderland sebelum dikeluarkan selepas 55 minit.
Gol kompetitif pertamanya untuk kelab itu datang ketika kemenangan 5–1 ke atas Barnsley dalam Piala Liga pada 27 Ogos 2013.
Pada 2 September 2013, Mayuka menyertai kelab Ligue 1, Sochaux secara pinjaman semusim.
Karier antarabangsa
Mayuka membuat penampilan pertama untuk pasukan senior dalam Piala COSAFA 2007, menjaringkan gol kedua ketika kemenangan 3–0 ke atas Mozambique. Mayuka menjaringkan gol pertama untuk Zambia dalam Piala Negara-Negara Afrika 2012 ketika menang ke atas Senegal. Dalam pertandingan yang sama, dia menjaringkan gol ke atas Libya di peringkat kumpulan, dan kemudiannya menjaringkan gol ketika kemenangan 1–0 ke atas Ghana di peringkat separuh akhir. Dia kemudiannya bermain 120 minit ketika kemenangan Zambia ke atas Ivory Coast.
Kelab
Maccabi Tel Aviv
Pasukan kebangsaan
Zambia
Uxu
Uxu merupakan sebuah kawasan perkampungan yang terletak di dalam Tibet di China.
Vadama
Vadama merupakan sebuah kampung yang terletak di India.
Rujukan
Vadama
Shogo Shiozawa
adalah pemain bola sepak Jepun. Dia bermain untuk Mito HollyHock, Sagawa Printing, Matsumoto Yamaga FC dan AC Nagano Parceiro.
Valuxai
Valuxai merupakan sebuah kawasan perkampungan yang terletak di dalam Tibet di China.
Erlikiosis
Erlikiosis ialah suatu jangkitan bakteria bawaan sengkenit yang disebabkan oleh bakteria daripada keluarga Anaplasmataceae, genus-genus Ehrlichia dan Anaplasma. Bakteria antara sel obligat menjangkiti dan membunuh sel darah putih.
Purata insiden tahunan terlapor ialah 0.7 kes per sejuta orang.
Vicente Iborra
Vicente Iborra de la Fuente (lahir 16 Januari 1988) ialah seorang pemain bola sepak profesional Sepanyol yang bermain sebagai pemain tengah untuk kelab Sepanyol, Villarreal.
Desa KEDA Wang Tok Rendong
thumb|Dewan Aktiviti Masyarakat KEDA Wang Tok Rendong Desa KEDA Wang Tok Rendong merupakan salah satu penempatan yang dibangunkan di bawah Kampung Tradisional oleh Lembaga Kemajuan Wilayah Kedah (KEDA) pada tahun 1985. Pada tahun 1987, penempatan ini mula diduduki dengan bilangan rumah sebanyak 170 buah rumah dan memberi manfaat kepada 850 orang penduduk di Daerah Langkawi.
Sejarah Kampung
Pada suatu masa dahulu, seorang peneroka telah mendiami kawasan ini. Beliau merupakan individu terawal yang menduduki kawasan lembah tersebut. Beliau dikenali sebagai ‘Tok Rendong’ dan nama ‘Wang’ diambil bersempena lembah tersebut yang di kelilingi oleh bukit. Kebanyakan penduduk kampung yang mendiami di sekitar kampung tersebut mula masuk untuk meneroka kawasan ini untuk dijadikan sebagai kawasan penempatan dan pertanian. Kemudian pada tahun 1983, Lembaga Kemajuan Wilayah Kedah (KEDA) telah mengenalpasti kawasan ini untuk dijadikan sebagai perkampungan tersusun.
Geografi
<mapframe latitude="6.329" longitude="99.59" zoom="10" width="400" height="300" /> Desa KEDA Wang Tok Rendong terletak di kawasan lembah yang dikelilingi dengan bukit. Terdapat juga kedudukan tanah yang landai menyebabkan kawasan seluas 21.16ha ini telah diusahakan dengan tanaman kontan seperti jagung, bendi dan pisang.
Kepimpinan
Desa-desa KEDA yang diwujudkan mempunyai Jawatankuasa Pasukan Perancang Pelaksana Program (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 1, Langkawi yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Wang Tok Rendong. Penyelia kampung  akan berhubung dengan Jawatankuasa 4P yang akan membantu pelaksanaan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 15 ahli jawatankuasa iaitu Pengerusi, Timbalan Pengerusi, Setiausaha, Bendahari dan 11 Biro yang membantu KEDA melancarkan perjalanan program demi memastikan kesejahteraan penduduk.
Senarai Ahli Jawatankuasa Desa KEDA Wang Tok Rendong
Senarai Ahli Jawatankuasa 4P Desa KEDA Wang Tok Rendong bagi sesi 2022/2024 adalah seperti berikut :
Pendidikan
Tahap pendidikan penduduk Desa KEDA Wang Tok Rendong adalah seperti berikut :
Pendapatan Kasar Isi Rumah
Penduduk Desa KEDA Wang Tok Rendong dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut :
Hak Milik Penduduk
Bilangan kenderaan yang dimiliki penduduk seperti berikut :
Pembinasa kelas Maya
Kelas-Maya adalah sebuah versi kelas kapal pembinasa peluru berpandu (まや型護衛艦) dalam Pasukan Pertahanan Diri Maritim Jepun yang telah diubahsuai daripada Atago-class Pembinasa, dengan Sistem Tempur Aegis dan sistem pendorongan elektrik yang dipertingkatkan. Maya telah ditauliahkan pada 19 Mac, 2020. Haguro pula telah ditauliahkan pada 19 Mac, 2021.